Twee stropers doodgeskietFoto: Brocken Inaglory, Wikimedia Commons Veldwagters het twee renosterstropers in die Hluhluwe-iMfolozi-natuurreservaat doodgeskiet. “Veldwagters het Sondag omstreeks 18:00 skote gehoor,” het Musa Mntambo, woordvoerder van Ezemvelo KZN Wildlife, Dinsdag gesê. “Twee van die stropers het met hul aankoms op hulle losgebrand.” Die stropers het reeds ŉ renoster doodgeskiet en sy horing verwyder. “Die veldwagters het teruggeskiet en een persoon is op die toneel dood. Die tweede persoon het in die ambulans aan sy skietwond beswyk,” het Mntambo gesê. Die mans was Sibusiso Nhlabathi en Sibonelo Dumisani Gumede. ŉ Jaggeweer en byl is opgespoor. -SAPA